Čečėnijos ir Lietuvos santykiai

Čečėnijos ir Lietuvos santykiai – santykiai tarp Ičkerijos čečėnų respublikos ir Lietuvos. Nors Lietuva niekuomet oficialiai nebuvo pripažinusi Čečėnijos Ičkerijos kaip nepriklausomos respublikos,Seimas ketina tęsti ryšius su Čečėnija, remti demokratiją Baltarusijoje (delfi.lt) nepriklausomos Čečėnijos laikais buvo bandoma vystyti gan glaudžius santykius tarp šalių, ypač kol Čečėnijos vadovu buvo Džocharas Dudajevas.

1994 m. Rusijai pradėjus karinius veiksmus nepriklausomybę paskelbusioje Čečėnijoje, didelė dalis Lietuvos visuomenės reiškė paramą čečėnams. Buvo net vykusių kovoti už čečėnus lietuvių (žinomiausias – 1995 m. žuvęs Linas Vėlavičius).  Čečėnijai ir prezidentui Dudajevui atminti buvo atidarytas Džocharo Dudajevo skveras Vilniuje su Sigito Gedos iškaltais žodžiais (1996 m. rugsėjį, praėjus keletui mėnesių po D. Dudajevo žūties), bei Čečėnijos vardas suteiktas aikštei Kaune, kur ant akmens iškaltas Čečėnijos herbas. Lietuvoje veikia Čečėnijos informacijos centras.

Lietuvoje gyvenanti negausi čečėnų bendruomenė, kurią sudaro daugiausiai po 1999 m. atvykę Čečėnijos karo pabėgėliai, yra įkūrę savo tautinę bendriją. 2011 m. Lietuvoje gyveno 76 čečėnai.  Lietuvoje reziduoja Čečėnijos Respublikos Ičkerijos atstovė Baltijos valstybėse Aminat Saijeva.

 Santykiai Čečėnijos Ičkerijos Respublikos egzistavimo laikais 
Santykiai tarp Lietuvos ir Čečėnijos ėmė megztis dar iki Čečėnijai paskelbiant nepriklausomybę 1991 m. lapkričio 1 dieną. 1991 m. sausio 13 d. Estijoje dislokuotas būsimas Čečėnijos prezidentas D. Dudajevas Tartu mieste kalbėdamas per radiją pareiškė, kad "jei tarybiniai kariai bus pasiųsti į Baltijos šalis, jis nepraleis jų per oro erdvę".Džocharo Dudajevo atminimas neišblės.  Respublika
Lietuvoje nuo 1992 m. ilgą laiką veikė Čečėnijos nepriklausomybę remiančių parlamentarų grupė. Šiuo metu Seime vis dar veikia grupė pavadinimu Laikinoji Čečėnijos demokratinio solidarumo grupė, kuriai priklauso 10 parlamentarų (pirmininkauja Žygimantas Pavilionis).Lietuvos Respublikos Seimas. Laikinosios grupės

Pirmasis Čečėnijos prezidentas Džocharas Dudajevas du kartus lankėsi Lietuvoje. 1992 m. pabaigoje vykęs pirmasis vizitas nurodytas kaip netikėtas, kadangi Lietuva apie vizitą nebuvo iš anksto įspėta dėl saugumo sumetimų. Pirmojo vizito metu Čečėnijos lyderis be Vilniaus taip pat aplankė Palangą, kur tuo metu buvo apgriautas tiltas. D. Dudajevas pažadėjo skirti lėšų tilto atstatymui.Kas bendro tarp VSD ir pabėgėlių

Antro vizito D. Dudajevas atvyko gavęs kvietimą iš Vytauto Landsbergio, tuomečio opozicijos lyderio. Vizitas įvyko 1993 metų sausio 29 d., susitikta su V. Landsbergiu. Antras vizitas buvo laikytas privačiu.A.Dudajeva sugrįžtų tik į laisvą tėvynę

Prasidėjus karo veiksmams Čečėnijoje, Lietuvos valdžia ne kartą Rusijos veiksmus pasmerkė. Algirdo Endriukaičio teigimu, Lietuvos Seimas tai padarė bent devynis kartus. Dar 1995 m. Baltijos Asamblėja priėmė rezoliuciją dėl Čečėnijos, 1999 m lapkričio 16 d. Lietuvos Respublikos Seimo priimtoje rezoliucijoje "Dėl karo Čečėnijoje“ Rusijos kariniai veiksmai traktuojami kaip "ypač beatodairiški<...>Tai planingas visuotinis žmogaus teisių pažeidimas ir kolektyvinės atsakomybės taikymas visai tautai.“Algirdas Endriukaitis : VSD, Valstybės atsisakymas

 Santykiai Čečėnijos Ičkerijos Respublikos vadovybei pasitraukus į egzilį 
Čečėnijos valdžią de facto perėmus Rusijos remiamai respublikos vadovybei, Lietuvoje kurį laiką veikė Čečėnijos atstovybė, tapusi pirmąja užsienio šalyse Čečėnijos Ičkerijos atstovybe.Džocharo Dudajevo atminimas neišblės.  Respublika Šiuo metu Vivulskio gatvėje Vilniuje veikia Čečėnijos Respublikos Ičkerijos informacinė ir kultūrinė atstovybė, jai kaip viešajai įstaigai vadovauja Kovo 11-osios akto signataras Algirdas Endriukaitis.Čečėnijos atstovė gali būti išsiųsta iš Lietuvos. delfi.lt 

Lietuvoje 2017 m. surengta diskusija apie žmogaus teisių pažeidimus Čečėnijoje, ypač daug skiriant dėmesio LGBT asmenų persekiojimui.  Tais pačiais metais suintensyvėjus seksualinių mažumų persekiojimui Čečėnijoje, Lietuva tapo viena pirmųjų šalių, priėmusi du homoseksualius pabėgėlius iš šio regiono.Lithuania First Country to Grant Asylum to Gay Men Escaping Chechnya

 Šaltiniai 

 Taip pat skaitykite 
Lietuvos ir Tibeto santykiai

 Nuorodos 

Kategorija:Čečėnija
Kategorija:Lietuvos užsienio politika